
RAPORT

asupra proiectului de Lege privind ratificarea Acordului pentru înfiinţarea Academiei Internaţionale Anticorupţie ca organizaţie internaţională, semnat de România la Viena, la 2 septembrie 2010

În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată spre dezbatere, în fond, cu proiectul de Lege privind ratificarea Acordului pentru înfiinţarea Academiei Internaţionale Anticorupţie ca organizaţie internaţională, semnat de România la Viena, la 2 septembrie 2010, trimis cu adresa nr. PL.x 26 din 9 februarie 2011 şi înregistrat cu nr. 31/63 din 10 februarie 2011.

Potrivit prevederilor art. 75 alin. (1) din Constituţia României, republicată, şi ale art.92 alin.(8) pct.1 din Regulamentul Camerei Deputaţilor, republicat, cu modificările ulterioare, Camera Deputaţilor este primă Cameră sesizată.

Consiliul Legislativ a avizat favorabil proiectul de lege, conform avizului nr.1591 din 21 decembrie 2010.


Proiectul de lege are ca obiect de reglementare ratificarea Acordului pentru înfiinţarea Academiei Internaţionale Anticorupţie ca organizaţie internaţională, semnat de România la Viena, la 2 septembrie 2010.

Comisia pentru politică externă a avizat favorabil proiectul de lege, conform avizului din 15 februarie 2011.

Comisia pentru apărare, ordine publică şi siguranţă naţională a avizat favorabil proiectul de lege, conform avizului nr.32/32/2011 din 15 februarie 2011.

 În conformitate cu prevederile art. 61 din Regulamentul Camerei Deputaţilor, republicat, cu modificările ulterioare, membrii Comisiei juridice au examinat proiectul de lege în ziua de 22 februarie 2011.


În urma examinării proiectului de lege şi în urma opiniilor exprimate de către membrii Comisiei juridice s-a hotărât, cu unanimitate de voturi, să se propună plenului Camerei Deputaţilor, adoptarea proiectului de Lege privind ratificarea Acordului pentru înfiinţarea Academiei Internaţionale Anticorupţie ca organizaţie internaţională, semnat de România la Viena, la 2 septembrie 2010.

          Din numărul total de 26 membri ai Comisiei juridice, de disciplină şi imunităţi au participat la dezbateri 25 deputaţi.

În raport cu obiectul şi conţinutul său, proiectul de lege face parte din categoria legilor ordinare

